Diari Oficial de la Generalitat Valenciana


Sumari del DOGV 5949, del 06-02-2009 (2009/830)

RESOLUCIÓ de 27 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Generalitat i la Universitat Miguel Hernández d'Elx per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5949

Data del DOGV
:   06-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/830


Data del document
:   27-01-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * Universitat Miguel Hernández
    * programa d'ensenyament
    * política educativa
    * cooperació administrativa
    * universitat
    * ensenyament superior

RESOLUCIÓ de 27 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Generalitat i la Universitat Miguel Hernández d'Elx per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre). [2009/830]  
La Generalitat i la Universitat Miguel Hernándes d'Elx han subscrit, després de la tramitació prèvia reglamentària, el 19 de desembre de 2008, el conveni per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).  
D'acord amb el que establix l'article 2.2 de la indicada Orde CIN/2941/2008, de 8 d'octubre, del Ministeri de Ciència i Innovació, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0050/2009, i que figura com a annex d'esta resolució.  
València, 27 de gener de 2009.- El director general de Relacions amb les Corts i Secretariat del Consell: Ángel Mompó Romero.  
Conveni entre la Conselleria d'Educació i la Universitat Miguel Hernández d'Elx per a la preparació de les propostes de nous plans d'estudis en el marc de la nova ordenació dels ensenyaments universitaris oficials (ORDE CIN/2941/2008, de 8 d'octubre).  
València, 19 de desembre de 2008  
Reunits  
D'una part, Alejandro Font de Mora Turón, conseller d'Educació de la Generalitat, en nom i representació d'esta, facultat per a este acte per acord del Consell de data 19 de desembre de 2008.  
I d'una altra, Jesús Rodríguez Marín, rector de la Universitat Miguel Hernández d'Elx, facultat per a este acte en virtut del que s'establix en l'article 33 del Decret 208/2004, de 8 d'octubre del Consell de la Generalitat.  
Intervenen cada un d'ells fent ús de les atribucions que tenen conferides, reconeixent-se mútuament capacitat legal suficient per a subjectar-se als termes d'este conveni.   
Manifesten  
La Llei Orgànica 4/2007, de 12 d'abril, per la qual es va modificar la Llei 6/2001, de 21 de desembre, d'Universitats, a través del seu títol XIII proporciona a les universitats espanyoles el marc jurídic per al desenrotllament i implantació del nou model d'ensenyament superior en adaptació a l'Espai Europeu d'Educació Superior.  
L'Orde CIN/2941/2008, de 8 d'octubre, del Ministeri de Ciència i Innovació (BOE 15 d'octubre), establix les bases reguladores de les subvencions per a la preparació de les propostes de nous plans d'estudis en el marc de la nova ordenació dels ensenyaments universitaris oficials i assigna a la Comunitat Valenciana, per a l'exercici pressupostari 2008, un import de 800.800,00 euros.  
L'article segon establix que la comunitat autònoma distribuïsca els fons per mitjà de conveni subscrit amb este fi amb les universitats de la seua competència.  
Per això, les parts firmants formalitzen el present conveni, amb les següents  
Clàusules  
Primera  
El present conveni té com a finalitat la realització d'activitats, per la Universitat Miguel Hernández d'Elx, que contribuïsquen a l'elaboració de les propostes de nous plans d'estudis en el marc de la nova ordenació dels ensenyaments universitaris oficials, i que es detallen en l'annex al present conveni.  
Segona  
La Universitat Miguel Hernández d'Elx, a través del vicerectorat competent per raó de la matèria, es compromet a realitzar les següents línies d'actuació, d'acord amb el punt quint de l'Orde CIN/2941/2008:  
1. Localització i anàlisi de referents externs a la universitat que avalen l'adequació de la proposta a criteris nacionals o internacionals per a títols de característiques acadèmiques semblants.  
5. Disseny de sistemes de suport i orientació dels estudiants, una vegada matriculats.  
7. Elaboració i anàlisi d'indicadors de graduació, abandó i eficiència de les actuals titulacions, amb l'objectiu d'establir valors estimats per als nous plans d'estudis.  
8. Disseny de pràctiques externes i la seua avaluació.  
10. Disseny del sistema de garantia de la qualitat aplicable a la titulació.  
Tercera  
La Universitat es compromet a la consecució de les actuacions detallades en l'annex, amb una aportació econòmica per part de la Conselleria d'Educació, per a l'exercici 2008, de 102.595,00 euros, a càrrec de l'aplicació pressupostària 13.96.41.124.44.7.  
Quarta  
La justificació del compliment de les activitats a realitzar per la Universitat es durà a terme aportant abans del 23 de desembre de 2008 a la Direcció General d'Universitat i Estudis Superiors la informació i documentació, degudament certificada, si és el cas, que es detalla a continuació:  
- Informe per part de l'òrgan de la Universitat que certifique la iniciació i posada en marxa de la línia d'actuació.  
- Certificat del gasto contret per a cada una de les activitats; detallant el gasto total corresponent a l'actuació i la part d'este finançat a càrrec del present conveni.  
El finançament resultant no podrà superar, en cap cas, l'import del gasto realitzat que es justifique per a cada actuació (s'entén per gasto realitzat les obligacions contretes encara que no hagen sigut efectivament pagades amb anterioritat a la finalització del termini de presentació de la justificació).  
L'aportació econòmica assignada a la Universitat es veurà reduïda proporcionalment en funció de la posada en marxa de les línies d'actuació indicades en la clàusula segona.  
Quinta  
D'acord amb el que establix l'article sèptim de l'Orde CIN/2941/2008, de 8 d'octubre, una vegada finalitzades les línies d'actuació que es detallen en l'annex, la Universitat presentarà durant el primer semestre de 2009 a la Direcció General d'Universitat i Estudis Superiors una Memòria d'Execució de cada activitat, on es reflectiran els resultats generats en cada una d'estes.   
Amb anterioritat al 31 de desembre de 2009, la Direcció General d'Universitat i Estudis Superiors, remetrà al Ministeri Ciència i Innovació la Memòria d'Execució elaborada per la Universitat, junt amb l'avaluació de les activitats realitzades.   
Sexta  
La Universitat Miguel Hernández de Elx declara que coneix i assumix les obligacions que l'article 47 del Text Refós de la Llei de la Hisenda Pública de la Generalitat imposa als beneficiaris de la subvenció.  
Sèptima  
Donat el caràcter d'esta ajuda i que va dirigida a una institució pública com és la Universitat Miguel Hernández de Elx, la qual realitza el servici públic de l'educació superior per mitjà de la investigació, la docència i l'estudi, estes subvencions, per la mateixa naturalesa del beneficiari a qui es destina, poden excloure's del principi d'incompatibilitat amb el mercat comú, formulat en l'article 87, no sent per tant obligatòria la seua notificació a la Comissió Europea.  
Octava  
El present conveni mantindrà la seua vigència des de l'1 de gener fins al 31 de desembre de 2008.  
No obstant això, i només a l'efecte del termini establit en l'article sèptim de l'Orde CIN/2941/2008, de 8 d'octubre, per la qual s'establixen les bases reguladores de les subvencions per a preparació de les propostes de nous plans d'estudis en el marc de la nova ordenació dels ensenyaments universitaris oficials, la vigència d'este conveni es mantindrà fins al 31 de desembre de 2009.  
I perquè així conste, es firma el present conveni en el lloc i la data de l'encapçalament.  
El conseller d'Educació: Alejandro Font de Mora Turón.  
El rector de la Universitat Miguel Hernández d'Elx: Jesús Rodríguez Marín.  
ANNEX  
1. Localització i anàlisi de referents externs a la universitat que avalen l'adequació de la proposta a criteris nacionals o internacionals per a títols de característiques acadèmiques semblants:  
Programa de captura de «bones idees i experiències»  
Objectiu: localització i anàlisi de referents externs en l'àmbit nacional o estranger que afavorisquen el disseny dels nous títols tant de grau com de màster.  
- Convocatòria d'ajudes que possibiliten establir contactes, relacions estables o intercanvis amb centres nacionals o estrangers que constituïxen models de referència per les seues bones pràctiques.  
- Realització de jornades internacionals sobre bones pràctiques en el camí a la convergència amb l'EEES.  
- Seminaris i tallers sobre mentoria, mètodes d'ensenyança per competències i de formació del professorat en noves tecnologies aplicades a l'ensenyança.  
5. Disseny de sistemes de suport i orientació dels estudiants, una vegada matriculats:  
Programa «El meu futur»  
Objectiu: facilitar als estudiants l'adquisició de competències transversals bàsiques.  
- Tallers i seminaris impartits durant el curs acadèmic per a afavorir l'adquisició de competències transversals bàsiques per a un universitari.  
- Tallers amb estudiants Sicue, Erasmus i Sòcrates sobre com obtenen informació per a la seua vida i futur universitari.  
7. Elaboració i anàlisi d'indicadors de graduació, abandó i eficiència de les actuals titulacions, amb l'objectiu d'establir valors estimats per als nous plans d'estudis:  
Responsabilitat social corporativa - Programa de transparència en els resultats acadèmics  
Objectiu: transparència en els resultats.  
Disseny d'un lloc web i del procediment per a informar els agents implicats i el conjunt de la societat dels resultats acadèmics rellevants de cada grau.  
8. Disseny de pràctiques externes i la seua avaluació:  
Acció de metaavaluació  
Objectiu: revisar i millorar els sistemes d'avaluació de les pràctiques externes en empreses.  
Estudi qualitatiu sobre efectivitat i eficiència dels sistemes d'avaluació de les pràctiques externes en empreses dels estudiants.  
10. Disseny del sistema de garantia de la qualitat aplicable a la titulació:  
Acció «Semàfor de la qualitat del grau i del màster»  
Objectiu: ultimar el desplegament del sistema de qualitat dels graus i del màster.  
Posada en marxa en l'aplicació informàtica per a la gestió de la qualitat dels graus i del màster de la rutina «semàfor de la qualitat», per a assegurar l'acompliment d'accions d'avaluació i millora de la qualitat i, específicament, de revisió de resultats.